Maks Rimelt

**Maks Rimelt** (; * 7 yanvar 1984 - Şərqi Berlin) - Almaniyalı kino aktyor.
## Bioqrafiya
Maks Rimelt Berlin şəhərində anadan olub və indiyə kimi öz doğma şəhərində yaşayır. Onun bir qızı var.

Maks heç bir teatr məktəbində təhsil almayıb. Buna baxmayaraq, o özünün ilk aktyorluq fəaliyyətini hələ 11 yaşında, oxuduğu məktəbin teatr dərnəyində həyata keçirmiş və orada bir çox tamaşalarda iştirak etmişdi. Geniş tamaşaçı auditoriyasına Maks Rimeltin adı 1998-ci ilin Milad bayramı günü təqdim olunan "İki tənha məşhur" adlı miniserialın təqdimatından sonra tanınmışdı. Serialın ardınca Maks tezliklə 50-dən artıq fərqli film və televiziya proyektlərində iştirak etməyə dəvət almışdı. Çəkilişlə parallel olaraq Maks uğurla təhsili davam etməyi özünə məqsəd qoymuşdu. 2007-ci ildə o aktyor peşəsində tam iş saatını götürərək, hərbi xidmətdən imtina etmiş və bundan sonra məktəb təhsilini tamamilə dayandırmağı qərara almışdı. Buna baxmayaraq onun orta təhsil aldığını təsdiq edən diplomu var.

1997-ci ildə 13 yaşı olarkən «Öpüş üçün ailə» filmində debyut rol almışdı. İki il sonra «Ayı qaçdı» macəra filmində çəkilmişdi. 2001-ci ildə «Amerikan piroqu» ruhunda rejissor və ssenari müəllifi Dennis Qanzel tərəfindən çəkilmiş *Qızlar qızlar* filmində baş rol almışdı. Bir sıra telesriallarda («Volf qanunu», «Kobra») ikincidərəcəli rol aldıqdan sonra, o yenidən Dennis Qanzellə iş birliyi bağlamışdı. 2003-cü ildə dram janrında çəkilmiş «Ölüm akademiyası» filmində baş rol alır. Məhz bu film üçün Karlovı Varı Beynəlxalq film festivalında *Ən yaxşı aktyor* nominasiyası üzrə qalib gəlir. 2010-cu ildə Maks yenidən Qanzel ilə birgə işləyərək, «Gecənin dadı» filmində vampir rolunu oynayır.

Dennis Qansel ilə yanaşı, Rimeltin bədii inkişafını təşviq edən rejissorları sırasına həmçinin Dominik Qraf da daxildir. 2006-cı ildə o aktrisa Cessika Şvarts ilə birgə Dominik Qraf tərəfindən yaradılmış *[[Qırmızı kakadu (film, 2006)|Qırmızı kakadu]]* adlı romantik-dram filmində çəkilmişdi. 14 fevral 2006-cı ildə Berlin kino festivalında «Qırmızı kakadu» filminin premyerası uğurla baş tutmuşdu. Filmindəki performansıyla (Maks bu filmdə "Ziggi" rolunu oynayırdı), o 2006-cı ildə Bavariya Film festivalının "Ən yaxşı gənc kişi aktyor" mükafatına layiq görülmüşdü. Qraf və Rimelt 2008-ci ildə öz birgə əməkdaşlığını "Cinayət qarşısında" adlı triller janrlı filmin çəkilişləri ilə davam etdirdi.

Lakin əsl məşhurluq ona 2013-cü ildə rejissor Ştefan Lakantın Sərbəst eniş filmində Kai Engel adlı homoseksual oğlan rolu gətirmişdi.

## Maraqlı faktlar
* 2013-cü ildə Glamour jurnalı özünün illik siyahısını açıqlayaraq, 100 "Ən seksual gənc aktyor" iştirakçı içərisinə Maks Rimelti də əlavə etmişdi.  
* Alman tabloidləri Maksın rəfiqəsinin "deyəsən bir az hamilə olduğunu" açıqlamışdı. Cütlüyə yaxın olanlar bu məlumatı təsdiqləmişdilər.
* Jurnalistlərin müğənni PSY-ya verdiyi "Hansı məşhurun Gangnam Style'da görmək istərdiniz?" sualına o "Maks Rimelt" - deyərək cavab vermişdi. Bundan sonra Maks gizli olaraq bu rəqsi təcrübə etdiyi deyilir.

## Filmoqrafiya

## Mükafatlar
* 2005: Almaniyanın *[[:de:Shooting Star (Auszeichnung)|Shooting Star]]* Mükafatı
* 2006: Bavariya film Mükafatı - *Qırmızı Kakadu* filmində ən yaxşı kişi rolu üzrə
* 2007: Sixth Marrakesh International Filmfestival: Ən yaxşı kişi rolunun ifası üzrə Mükafat
* 2008: *Dalğa* filmi üzrə Undina Film Festivalında *Bədii filmdə ən yaxşı gənc aktyor* mükafatı
* 2010: *Xüsusi performans göstərən aktyor* kateqoriyası üzrə Almaniya Televiziya mükafatı.
* 2011: Grimme-Preis - *[[:de:Im Angesicht des Verbrechens|Cinayət qarşısında]]* filmində baş rola görə
* 2013: Sərbəst eniş filmində baş rola görə Hanno Koffler ilə birgə Günter Rorbax mükafatı

## Ədəbiyyat
* Béatrice Ottersbach, Thomas Schadt, Nina Haun (2007), *Max Riemelt: „Man muss lernen, sein Selbstwertgefühl nicht über die Schauspielerei zu definieren“* in *Schauspieler-Bekenntnisse*, Uvk
## İstinadlar

## Xarici keçidlər

*
* Max Riemelts Management 
* [der Rolle''](http://www.tagesspiegel.de/kultur/Max-Riemelt;art772,2992477	''Von) – Porträt von Katja Hübner im Tagesspiegel, 5. Januar 2010, S. 25
* ''Was ist dein Plan?'' – Interview mit der Zeitschrift U_mag / April 2008